Public procurement notice: Voluntary Ex Ante Transparency Notice
Published: 2018-10-02
Buyer: Forsvarsministeriets Materiel- og Indkøbsstyrelse (FMI)
Country: DK
Contract type: Services
Procedure: Negotiated without a prior call for competition
CPV classification: 35400000: Military vehicles and associated parts | 35412200 | 35420000: Parts of military vehicles | 35710000: Command and control systems
Estimated value: 25000000 DKK
Award criteria: Lowest price

Technical requirements: FMI agter at indgå en aftale om modificering af 5 Piranha 3 køretøjer ved integration af CIS-kommunikationsudstyr, herunder reetablering af de 3 køretøjers grundkonfiguration. Piranha 3 køretøjerne, som er udviklet og produceret af Dynamics European Land Systems Mowag, anvendes på nuværende tidspunkt af det danske forsvar. FMI agter at indgå aftalen med Dynamics European Land Systems Mowag i henhold til forsvarsdirektivets (direktiv 2009/81) artikel 28, stk. 1, litra e, jf. nærmere herom i punkt IV.1.1)
FMI ønsker at indgå kontrakt om modificering af 5 Piranha 3 køretøjer ved integration af CIS-kommunikationsudstyr, herunder reetablering af de pågældende køretøjer. Efter FMI’s vurdering kan disse ydelser kun anskaffes fra Dynamics European Land Systems Mowag (”Mowag”), som er udvikler og (ene) producent af Piranha 3 køretøjerne, da kontrakten på grund af tekniske årsager kun kan overdrages til denne leverandør.
Modificeringen af køretøjerne, samt integrationen af CIS-kommunikationsudstyret i det enkelte køretøj, udgør en særdeles kompleks opgave, som stiller endog meget store krav til leverandørens tekniske viden om og indsigt i køretøjernes grundlæggende konstruktion og konfiguration. En sådan viden opbygges alene ved adskillige års erfaringer og arbejde med køretøjer af den pågældende type. Denne kompleksitet sammenholdt med, at kun Mowag har den fornødne dokumentation, og at Mowag som den eneste er i besiddelse af den fornødne særlige og specifikke knowhow om køretøjernes konstruktion og egenskaber, medfører, at alene Mowag kan løfte den pågældende opgave på sikkerhedsmæssig forsvarlig vis. Det er her navnlig helt afgørende for køretøjernes operative funktionalitet, at der sikres fuld interoperabilitet mellem CIS-kommunikationsudstyret og køretøjernes øvrige systemer. Dette særligt begrundet i, at selv ganske små utilsigtede ændringer eller fejl i konfigurationen og i integrationen potentielt vil kunne have meget alvorlige konsekvenser for CIS-kommunikationsudstyrets og Piranha 3 køretøjernes funktionalitet og således også ultimativt for både personel- og materielsikkerhed.
Supplerende hertil er det FMIs vurdering, at et leverandørskifte/introduceringen af en ny køretøjsplatform (i form at blot 5 stk.) i Forsvarets køretøjsflåde ikke alene anses for urealistisk som følge af de heraf afledte eksorbitant høje omstillingsomstillinger, men også vil medføre operationelle og sikkerhedsmæssige risici.
FMI vurderer derfor, at betingelserne i forsvarsdirektivets artikel 28, stk. 1, litra e, for at anvende udbud med forhandling uden forudgående offentliggørelse af en udbudsbekendtgørelse, er opfyldt.
Datoen angivet i punkt. V.2.1) er datoen for beslutningen om at tildele kontrakten direkte og ikke datoen for kontraktens indgåelse. Kontrakten vil ikke blive indgået/underskrevet, før udløbet af en periode på 10 dage fra offentliggørelse af denne bekendtgørelse, jf. yderligere punkt. VI.4.3).
FMI følger proceduren i klagenævnslovens § 4 (lovbekendtgørelse nr. 593 af 2.6.2016 om Klagenævnet for Udbud, tilgængelig på www.retsinformation.dk). Kontrakten vil ikke blive indgået før efter udløbet af 10 kalenderdage regnet fra dagen efter den dag, hvor denne bekendtgørelse er offentliggjort, jf. klagenævnslovens § 4, stk. 1, nr. 2.
I henhold til klagenævnslovens § 7, stk. 3, skal en klage over, at ordregiveren i strid med udbudsreglerne har indgået en kontrakt uden forudgående offentliggørelse af en udbudsbekendtgørelse i Den Europæiske Unions Tidende, i tilfælde hvor en ordregiver har fulgt proceduren i § 4, være indgivet til Klagenævnet for Udbud inden 30 kalenderdage regnet fra dagen efter den dag, hvor ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt, forudsat at bekendtgørelsen indeholder begrundelsen for ordregiverens beslutning om at tildele kontrakten uden forudgående offentliggørelse af en udbudsbekendtgørelse i Den Europæiske Unions Tidende.
Senest samtidig med at en klage indgives til Klagenævnet for Udbud, skal klageren skriftligt underrette ordregiveren om, at klage indgives til Klagenævnet for Udbud, og om, hvorvidt klagen er indgivet i den periode på 10 kalenderdage, som er fastsat i § 4, stk. 1, nr. 2. I tilfælde, hvor klagen ikke er indgivet i den nævnte periode, skal klageren tillige angive, hvorvidt der begæres opsættende virkning, jf. § 12, stk. 1.
Klagenævnet for Udbuds egen vejledning om klager er tilgængelig på hjemmesiden angivet i punkt. VI.4.1).


Winner: General Dynamics European Land Systems-Mowag
Award value: 25000000